Na temelju članka 127. i članka 165. stavka 1. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10., 90/11., 5/12., 16/12., 86/12., 126/12. i 94/13. – pročišćeni tekst) i članka 35. i 83. Statuta Osnovne škole Sokolovac, Školski odbor Osnovne škole Sokolovac raspisuje

**N A T J E Č A J**

**za izbor i imenovanje ravnatelja škole (m/ž)**

 UVJETI:

 Za ravnatelja osnovne škole može biti izabrana osoba koja ispunjava uvjete za učitelja, odnosno stručnog suradnika, a ima najmanje višu stručnu spremu i pet godina radnog iskustva na odgojno-obrazovnim poslovima u osnovnoj ili srednjoj školi.

 Uz prijavu za natječaj kandidati moraju priložiti u izvorniku ili ovjerenom presliku:

 - životopis

 - domovnicu

 - dokaz o stupnju i vrsti stručne spreme (diploma)

 - dokaz o radnom iskustvu na odgojno-obrazovnim poslovima u osnovnoj ili srednjoj školi (potvrda poslodavca)

 - dokaz o položenom stručnom ispitu ili da je osoba oslobođena obveze polaganja

 - uvjerenje da ne postoje zakonske zapreke za zasnivanje radnog odnosa u školskoj ustanovi propisane člankom 106. Zakona o odgoju i obrazovanju u osnovnoj i srednjoj školi (ne starije od 6 mjeseci).

 Ravnatelj se imenuje na vrijeme od pet (5) godina.

 Rok za podnošenje prijava kandidata je osam (8) dana od dana objave natječaja.

 Prijave s dokumentacijom dostaviti na adresu Osnovna škola Sokolovac, Trg dr. Tomislava Bardeka 10, 48 306 Sokolovac u zatvorenoj omotnici s naznakom „Ponuda za ravnatelja - ne otvaraj“.

 Prilikom izbora oba spola su u ravnopravnom položaju.

 Nepotpune i nepravodobno poslane prijave neće se razmatrati.

 O rezultatima natječaja kandidati će biti obaviješteni u roku 45 dana od isteka roka za podnošenje prijava.